עונשו של קסטיאל עדיין לא נגזר, ובמקביל הוא צפוי להתמודד עם תלונות נוספות במשטרה
יזם הנדל"ן ואיש חיי הלילה אלון קסטיאל חתם היום על הסדר טיעון במסגרתו הודה בתקיפות מיניות של ארבע נשים. האישומים שבהם הודה קסטיאל הם ניסיון אונס, מעשה מגונה בכפיה, מעשה מגונה והטרדה מינית. הסדר הטיעון לא כלל התייחסות לעונש שייגזר על קסטיאל, אולם גורמים בפרקליטות אמרו בעבר כי בכוונתם לדרוש כי קסטיאל ירצה עונש מאסר בפועל.
פרשת קסטיאל נחשפה לראשונה במקום הכי חם בגהנום לפני כשנה אחרי שהתברר כי כמה בעלי מועדונים בתל אביב הרחיקו אותו מהמועדונים שלהם בעקבות תלונות של נשים כי תקף אותן מינית. מיד לאחר הפרסום חשפנו במקום עדויות של מספר נשים שטענו שקסטיאל תקף אותן. בעקבות זאת התלוננו 14 נשים במשטרה כנגד קסטיאל, ובהן חמש נשים שטענו כי אנס אותן. בתוך פחות מחודשיים הוגש נגד קסטיאל כתב אישום שכלל עבירות שעשה לכאורה בשש נשים – מתוכן שתיים שנטען שנאנסו על ידי קסטיאל.
“הוא שם לי יד על הציצי מול כולם” – הכתבה במקום הכי חם שחשפה את הפרשה
"אני לא זוכרת כלום, התעוררתי לידו במיטה" – העדויות הראשונות נגד קסטיאל
אלון קסטיאל. צילום: רפי דלויה
כעבור זמן קצר תוקן כתב האישום לחמישה מקרים אחרי שאישום שהתייחס לאחת הנשים הוסר בשל התיישנות. בעקבות החתימה על הסדר הטיעון נותרו כעת ארבע נשים, זאת אחרי שהשופט שגישר בין קסטיאל למדינה טען כי אין במעשיו של קסטיאל כלפי האישה החמישית עבירות פליליות.
גם הסדר הטיעון הנוכחי לא יביא את הקץ על ענייניו המשפטיים של קסטיאל. במשטרה מתנהל תיק נוסף נגד קסטיאל של מתלוננת שטוענת כי אנס אותה. במקביל נודע למקום הכי חם בגהנום כי אישה נוספת שטוענת כי קסטיאל אנס אותה צפויה להתלונן במשטרה בימים הקרובים.
עירד מרציאנו-צייגר, בכניסה לבית המשפט. צילום: יותם קונסטנטיני
חשיפת המקום הכי חם בגיהנום: מתלוננת נוספת נגד קסטיאל
נוסף על כך, ככל הידוע לפחות אחת המתלוננות בפרשת קסטיאל צפויה להגיש נגדו תביעה אזרחית שבה תתבע אותו על פי הערכות במאות אלפי שקלים.
עירד מרציאנו-צייגר, אחת הנשים שטענו שקסטיאל אנס אותן אך בסופו של דבר לא נכללה בכתב האישום, הגיעה היום לבית המשפט שבו אושר הסדר הטיעון עם קסטיאל עם שלט קטן בידה שעליו נכתב "אלון קסטיאל אנס אותי". מרציאנו-צייגר הייתה מי שהובילה לחשיפת הפרשה מלכתחילה אחרי שפוסט שהעלתה בפייסבוק בשם אנונימי תחילה הביא לגל של עדויות בעניינו של קסטיאל.



הרשמה בקליק לניוזלטר הכי חם בגיהנום: 






המקום הכי חם בגיהנום

 
מגזין עיתונות עצמאי    אנחנו מחויבים לנקודת מבט קשובה, ביקורתית ומאוזנת, אבל היא לעולם לא חפה מתפישת עולם, מעמדות ומעקרונות. במגזין הזה אנו מבקשות לעשות עיתונות שדבקה בעקרונות של דמוקרטיה, שוויון וצדק חברתי. עיתונות חוקרת, חפה מפחד וממורא. עיתונות שאינה חוששת לקחת צד. ששומרת על פרופורציות, שאינה מתלהמת, שנצמדת לעובדות ולסטנדרטים מקצועיים, סקרנית ובודקת את עצמה.  





 












הרשמה בקליק לניוזלטר הכי חם בגיהנום: 










      



© 2023 כל הזכויות שמורות למקום הכי חם בגיהנום – מגזין עיתונאי עצמאי.
Fatfish




מגזין עיתונות עצמאי
   אנחנו מחויבים לנקודת מבט קשובה, ביקורתית ומאוזנת, אבל היא לעולם לא חפה מתפישת עולם, מעמדות ומעקרונות. במגזין הזה אנו מבקשות לעשות עיתונות שדבקה בעקרונות של דמוקרטיה, שוויון וצדק חברתי. עיתונות חוקרת, חפה מפחד וממורא. עיתונות שאינה חוששת לקחת צד. ששומרת על פרופורציות, שאינה מתלהמת, שנצמדת לעובדות ולסטנדרטים מקצועיים, סקרנית ובודקת את עצמה.  
אנחנו מחויבים לנקודת מבט קשובה, ביקורתית ומאוזנת, אבל היא לעולם לא חפה מתפישת עולם, מעמדות ומעקרונות. במגזין הזה אנו מבקשות לעשות עיתונות שדבקה בעקרונות של דמוקרטיה, שוויון וצדק חברתי. עיתונות חוקרת, חפה מפחד וממורא. עיתונות שאינה חוששת לקחת צד. ששומרת על פרופורציות, שאינה מתלהמת, שנצמדת לעובדות ולסטנדרטים מקצועיים, סקרנית ובודקת את עצמה.


הרשמה בקליק לניוזלטר הכי חם בגיהנום: 





© 2023 כל הזכויות שמורות למקום הכי חם בגיהנום – מגזין עיתונאי עצמאי.
Fatfish
© 2020 כל הזכויות שמורות למקום הכי חם בגיהנום - מגזין
עיתונאי עצמאי | 
פיתוח Fatfish
נא להיכנס לחשבון מתחת











יש למלא את הטופס כדי להירשם











נא להזין שם משתמש או כתובת דוא״ל כדי לאחזר ססמא







